การต้อนรับ

ความว้าเหว่จะเริ่มตั้งแต่คุณมาถึงไม่มีพนักงานคนไหนมารับมาต้อนรับ คุณอยากจะนั่งที่ไหนก็นั่งได้....แม้กระทั่งโต๊ะที่ยังเช็ดไม่เสร็จ 
คุณจะรู้เลยว่าความเคว้งคว้างเป็นยังไง 
พอตัดสินใจอยากจิ้มตูดนั่งโต๊ะไหนก็นั่งไป ใบเมนูเดินหาเอาเอง เพราะไม่มีพนักงานเอามาให้ 
จะไม่มีพนักงานหน้าไหนคนกวนใจคุณให้รำคาญเวลาคิดเมนูเลย
นั่งหน้าเงิบประมาณเกือบ10นาที จนต้องตะโกนเรียกเพราะถ้ารอสบตาหรือเดินเข้ามาถามคืนนี้ไม่ไ่ด้กินแน่ พนักงานถึงจะเดินมารับออเดอร์ 
แถมได้ตะเกียบไม่ครบ บอกพนักงานก็เงียบ....ต้องเดินไปเอาที่ครัวที่เค้าหั่นเนื้อเอง...

อาหารที่สั่ง

สั่งเนื้อสไลด์ อันนี้เสริฟมาปกติ ได้ไวดี
แต่ปัญหาอยู่ที่....ข้าวกระเทียม,ส้มตำ,ตับหวานดันไม่มา....
กินเนื้อจนจะหมดแล้ว(เกือบชม.นึงได้) เอาละหว่า ข้าว,ส้มตำ,ตับหวานยังไม่ได้กินเลย อยากกินข้าวสวยโปะเนื้อย่างร้อนๆ... มาตอนนี้จุกแ่น่ 
ก็ทวงไปอาหารถึงจะมา ตับหวานเย็นเจี๊ยบ แถมแข็งโป๊ก.....สงสัยกลัวลูกค้าเป็นพยาธิใบไม้ตับ...
อย่างสุดท้ายที่ได้คือข้าวกระเทียม จริงๆมันควรจะมาอย่างแรกพร้อมๆกับเนื้อ มาตอนนี้ไม่รู้จะทานกับอะไร ก็เลยต้องห่อกลับบ้าน 

การบริการ
พนักงานเหมือนตอนสั่งอาหารเลย ไม่สบตา ไม่บริการอะไรทั้งสิ้น จานเหลือไม่เก็บ แต่คิดเงิน....ไวมาก

สรุป พนักงานน้อยไป ไม่พอดูแลลูกค้า ควรปรับปรุง (เข้าร้าน19:00 ออกจากร้าน20:20) ไม่ไ่ด้ทานบุฟเฟ่

ทั้งร้านบริการแข็งขันอยู่คนเดียว....พนักงานโบกรถหน้าร้าน 
